Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Prantsuse ekspresident Sarkozy
mõistis hukka juudiriigivastaste boikottide toetamise.
Türgi liir langes rekordiliselt, kui president Erdogani AK parteil
ei õnnestunud parlamendis enamust saada.
Rahvusvaheline Aatomienergia Agentuur:
Iraani tuumaprogrammi varasema sõjalise mõõtme avastamine
võtab rohkem kui mõne nädala.
Iisraeli ja Palestiina alasid külastav Prantsuse ekspresident Sarkozy
kohtus Iisraeli presidendi Rivliniga
ja mõistis hukka igasuguse toetuse juudiriigivastastele boikottidele.
Tuleme sõpradena
väga armastatud riiki.
Tahaksin öelda, kui põhjalikult ja täiesti ühemõtteliselt
mõistame hukka igasuguse toetuse
Iisraeli demokraatia vastastele boikottidele.
President Rivlin ütles Sarkozyle, et rahvusvaheline surve Iisraelile
ei lõpeta tragöödiat Iisraeli ja palestiinlaste vahel.
Ta rõhutas Iisraeli positsiooni, mille järgi aastatepikkune konflikt
leiab lõpliku lahenduse vaid otsestel läbirääkimistel.
On oluline öelda,
et boikotid ja surveavaldused, rahvusvahelised surveavaldused
ja rahvusvaheliste organisatsioonide poole pöördumine
ei loo meile võimalust seda tragöödiat lõpetada.
Seda suudavad vaid otsesed läbirääkimised.
Sarkozy ja Rivlin ei vihjanud, milliseid boikotte nad mõtlesid,
kuid nende märkused kõlasid pärast kära
seoses mobiilihiid Orange'i prantslasest tegevjuht Richard'i
eelmise nädala avaldusega, et 25%-se riigi osalusega ettevõte
tahab lõpetada koostöö Iisraeli partnerfirmaga
ja kui lepingud lubaksid, siis ta teeks seda.
Iisrael esitas Prantsusmaale protesti,
kritiseerides Orange'i ühinemise eest Palestiinat toetava boikotiga.
Vahepeal teatas Richard,
et Orange ei toeta ühtki boikoti vormi
ega kavatse loobuda koostööst Iisraeliga.
Peaminister Netanyahu andis välisministeeriumile käsu
Richard'i Iisraeli Prantsuse esinduses mitte vastu võtta ja ütles,
et kui too soovib selgitusi anda, võib ta tulla ja seda Iisraelis teha.
Richard'i esindaja teatel tuleb Orange'i ärijuht Iisraeli lähitulevikus,
et selgitada oma avalduse tekitatud arusaamatust,
kinnitama firma kokkuleppeid ja lõpetama tekkinud eriarvamusi.
Türgi liir langes rekordiliselt ja aktsiad said löögi,
kui investorid ehmusid vähemusvalitsuse võimalusest,
kui president Erdogani AK parteil
ei õnnestunud Türgi valimistel parlamendis enamust saada.
Süveneva poliitilise riski väljavaated
on õõnestanud Türgis investeerimismeeleolusid.
Riiki nähakse juba niigi ebaatraktiivse tõusva turuna
seoses aeglustunud majanduskasvu, kõrgete võlatasemete
ja suure sõltuvuse tõttu välisrahastusest.
Turud reageerisid oodatult teravate müüginäitajatega.
Kogu maailma turud tahavad tugeva mandaadiga valitsust,
millel on hea majanduspoliitika ja reformiplaanid.
Kuid Türgis on hetkel kõige tõenäolisem stsenaarium
erakorralised valimised.
Valitsuspartei AK ei võitnud Türgi parlamendivalimistel enamust,
mis oli tugev löök president Erdogani unistusele
oma võimu suurendada.
AK püüab esmalt koalitsiooni luua,
kuid nurjumise korral võidakse erakorralised valimised pidada.
Usun, et president annab esimeseks tulnud AK partei juhile
demokraatia kombe kohaselt ülesande valitsus moodustada.
Usun, et peaminister suudab tähtajaks moodustada valitsuse,
mis kõiki rahuldab.
Pühapäevaste valimiste suurvõitja oli Kurdi Rahva Demokraatlik Partei HDP
kel õnnestus esimest korda valimiskünnis ületada.
Tuhanded HDP toetajad kogunesid Istanbulis parteijuhti tervitama
ja tähistama oma partei parlamenti pääsemist.
HDP juht saabus üritusele rahva aplausi saatel uhkena,
et nende kurdimeelne partei
ületas Türgis parlamenti pääsemiseks nõutava 10%-lise valimiskünnise.
Me ei ületanud künnist,
et luua ebastabiilsust või ebakindlust.
Vastupidi, see oli käik
ebastabiilsuse ja ebakindluse vastu.
Me ei ole rahvusvahelise konspiratsiooni projekt
vaid rõhutute ja töölisklassi projekt.
Nüüdsest peale teeme tööd, et anda neile, mida nad vajavad.
HDP edu tähistas ka tagasilööki president Erdoganile,
kes enne valimisi pidevalt HDPd ja selle juhti kritiseeris,
süüdistades neid Türgi reetmises.
Tuumakõnelustest Iraaniga -
Rahvusvaheline Aatomienergia Agentuur IAEA teatas,
et on valmis täide viima lepingut Teherani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa),
kui see peaks kuu lõpus sõlmitama,
ja Iraani tuumamineviku võimalikku sõjalist mõõdet selgitama,
kuid seda ei tee paari nädalaga.
Soovi korral on IAEA valmis
jälgima ja kontrollima tuumavaldkonna meetmeid,
milles lepingus kokku lepitakse.
ÜRO tuumavalvurite juht Amano nentis aga,
et ei saa kinnitada mingit graafikut sõjalise mõõtme selgitamiseks
ja rõhutas, et Teherani koostöö on ainus viis seda protsessi edendada.
Ma ei saa öelda, kaua see võtab,
kuid Iraani koostöö korral
ei saa võimalikku sõjalist mõõdet
selgitada paari nädalaga.
Aprillis Lausanne'is sõlmitud eelleppe osana
pidi Iraan täide viima lisaprotokolli, mis andnuks IAEA-le
põhjalikuma juurdepääsu Iraani rajatistele.
Iraani ametnikud on teinud vasturääkivaid avaldusi
kriitilistele armeeobjektidele antava juurdepääsu ulatuse kohta.
Igal juhul pole IAEA-l 30. juuniks seatud tähtaja lähenedes
piisavalt aega kinnitada rahvusvahelisele kogukonnale,
et Iraani tuumaprogramm on tõepoolest üksnes rahumeelne.
Diplomaadid kardavad, et kui tuumaprogrammi kärpimise eest
kaotatakse Teherani vastased sanktsioonid,
pole Iraan eriti motiveeritud avaldama IAEA-le kõiki detaile
oma varasema tegevuse kohta.
Teise teema juurde ÜROs -
ÜRO peasekretär Ban Ki-moon otsustas mitte lisada Iisraeli
riikide ja ühenduste nimistusse,
mis konfliktitsoonides laste õigusi rikuvad.
Gazat kontrolliv ja rahvusvaheliselt terrorirühmituseks tunnistatud Hamas
jäi samuti nimekirjast välja.
Iisraeli ÜRO saadiku Prosori sõnul tegi peasekretär õigesti,
kui ei järginud terrorirühmituste ja araabiamaade ettekirjutusi,
kuigi see olevat alles algus.
Selle asemel, et Iisraeli vastu tuhandeid raporteid koostada,
lasub ÜRO-l Prosori sõnul kohus
mõista hukka Gazas tegutsevad terrorirühmitused.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri